Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 1 ส.ค.65
Daily Focus-บล.ฟินันเซีย ไซรัส ประจำวันที่ 1 ส.ค.65
1 ส.ค. 2565

บล.ฟินันเซีย ไซรัส ประเมินแนวโน้มตลาดวันนี้ (1 ส.ค.65) คาด SET Index แกว่ง Sideways up กรอบ 1,575-1,595 จุด ได้แรงส่งจากตลาดต่างประเทศในช่วงวันพฤหัส-ศุกร์ที่ขยับขึ้นได้แม้ว่า Fed จะปรับขึ้นดอกเบี้ย 0.75% และส่งสัญญาณอาจปรับขึ้นในอัตราที่สูงต่อไปเพื่อชะลอเงินเฟ้อ แต่ดูเหมือนตลาดไม่เชื่อว่า Fed จะปรับดอกเบี้ยในอัตราเร่ง เพราะ Bond yield ของสหรัฐที่ปรับลงทุกช่วงอายุสะท้อนมุมมองเศรษฐกิจสหรัฐชะลอ โดยเฉพาะ Bond yield อายุ 2 ปีที่อยู่ที่ 2.8% ต่ำกว่าคาดการณ์ของ Dot plot ที่ 3.5% สิ้นปี
อย่างไรก็ตาม ระยะสั้นดัชนียังจำกัดอยู่บริเวณ 1,600 จุดจากภาพเศรษฐกิจโลกชะลอ จีนรายงาน PMI ภาคการผลิตต่ำกว่า 50 ส่วนเศรษฐกิจไทยทยอยฟื้นตัวช้าๆ คาด กนง. ปรับขึ้นดอกเบี้ย 0.25% เดือนนี้ ช่วยชะลอการอ่อนค่าของเงินบาท กลุ่ม Domestic Play คาดยังปรับตัวได้แข็งแรงโดยเฉพาะใน 2H22 หนุนกระแสเงินทุนไหลเข้าในระยะกลาง-ยาว เรายังเน้นลงทุนในหุ้น Value Play ที่ Valuation ถูกกว่าช่วงก่อน COVID-19 ส่วนหุ้นที่มีแนวโน้มกำไรไตรมาส 2/65 โดดเด่นคาดว่าจะ Outperform ตลาดช่วงนี้
กลยุทธ์ : เก็งกำไรงบไตรมาส 2/65 และหุ้น Value Play // ระยะสั้นถือรอทำกำไร 1,600+/- จุด
หุ้นเด่นเดือน ส.ค. : BBL, ILINK, NSL, SAPPE, SC